AQ เผยผลงานไตรมาส 2/62 พลิกขาดทุน เหตุรายได้ลด-ต้นทุนเพิ่ม
AQ เผยผลงานไตรมาส 2/62 พลิกขาดทุน มาที่ 46.87 ลบ. จากปีก่อนกำไร 18.69 ลบ. เหตุรายได้ลด-ต้นทุนเพิ่ม ขณะที่งวด 6 เดือน พลิกขาดทุน มาที่ 90.48 ลบ. จากปีก่อนกำไร 41.24 ลบ.
13 ส.ค. 2562

 บริษัท เอคิว เอสเตท จำกัด (มหาชน) หรือ AQ รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าว พลิกขาดทุน เนื่องจาก รายได้จากการขายและบริการของบริษัทและบริษัทย่อย ไตรมาส 2/62 มีจำนวน 83.59 ล้านบาท เมื่อเทียบงวดเดียวกันปี 2561 มีจำนวน 95.48 ล้านบาท ลดลง 11.89 ล้านบาท คิดเป็นร้อยละ 12.45 เนื่องจากในไตรมาส 2/62 รายได้จากการขายอสังหาริมทรัพย์มีจำนวน 55.71 ล้านบาท ในปี 2561 มีจำนวน 73.82 ล้านบาท ลดลงจำนวน 18.11 ล้านบาท คิดเป็น 24.53%
อีกทั้ง รายได้อื่นของบริษัทและบริษัทย่อยไตรมาส 2 ปี2562 มีจำนวน 34.10 ล้านบาท ลดลงจำนวน 40.68 ล้านบาทจากปี 2561 คิดเป็น 54.40% มีสาเหตุหลักคือในปี 2561 บริษัทฯบันทึกรายได้ค่าเบี้ยปรับการส่งมอบสินค้าล่าช้า
ขณะที่ ต้นทุนขายและบริการไตรมาส 2 ปี2562 มีจำนวน 84.06 ล้านบาทเมื่อเทียบกับงวดเดียวกันปี2561 มีจำนวน 77.17 ล้านบาท เพิ่มขึ้นจำนวน 6.89 ล้านบาท คิดเป็น 8.93% เนื่องจากในปี2562บริษัทย่อยมีต้นทุนในธุรกิจโรงแรมเพิ่มขึ้นเนื่องจากการบันทึกค่าเสื่อมราคาในโรงแรมที่เปิดใหม่